Μαξ Ρέγκερ

Ο Γιόχαν Μπάπτιστ Γιόζεφ Μαξιμίλιαν Ρέγκερ (, 19 Μαρτίου 1873 – 11 Μαΐου 1916), γνωστός απλώς ως Μαξ Ρέγκερ, ήταν Γερμανός συνθέτης, πιανίστας, οργανίστας, διευθυντής ορχήστρας και καθηγητής της μουσικής. Εργάσθηκε ως πιανίστας συναυλιών, ως μουσικός διευθυντής στον Ναό του Πανεπιστημίου της Λειψίας (Paulinerkirche), ως καθηγητής στο Βασιλικό Ωδείο της Λειψίας και ως μουσικός διευθυντής στην αυλή του δούκα Γεωργίου Β΄ της Σαξονίας-Μάινινγκεν.

Στο πρώτο μέρος της σταδιοδρομίας του ο Ρέγκερ συνέθετε κυρίως λίντερ, μουσική δωματίου, χορωδιακά έργα και συνθέσεις για πιάνο και εκκλησιαστικό όργανο. Αργότερα στράφηκε στις ορχηστρικές συνθέσεις, όπως οι δημοφιλείς Παραλλαγές και φούγκα σε ένα θέμα του Μότσαρτ (1914), και σε έργα για χορωδία και ορχήστρα όπως τα Gesang der Verklärten (1903), Ο Εκατοστός Ψαλμός (1909), Der Einsiedler και Ρέκβιεμ (αμφότερα 1915).

Ο Μαξ Ρέγκερ γεννήθηκε στο χωριό Μπραντ της Βαυαρίας, ως το πρωτότοκο παιδί του Γιόζεφ Ρέγκερ, δημοδιδασκάλου και ερασιτέχνη μουσικού, και της συζύγου του Καταρίνα Φιλομένα (Katharina Philomena). Η θρήσκα Ρωμαιοκαθολική οικογένεια μετακόμισε στο Βάιντεν το 1874. Ο Μαξ είχε μόνο μία αδελφή, την Έμμα, αφού τρία άλλα αδέλφια πέθαναν στην παιδική ηλικία. Σε ηλικία 5 ετών ο Μαξ άρχισε να μαθαίνει βιολί και βιολοντσέλο από τον πατέρα του και πιάνο από τη μητέρα του.

Παραπομπές

Κατηγορία:Γερμανοί συνθέτες κλασικής μουσικής
Κατηγορία:Γερμανοί πιανίστες
Κατηγορία:Οργανίστες
Κατηγορία:Βαυαροί
Κατηγορία:Γερμανοί Ρωμαιοκαθολικοί